<classify> KATIKA jitihada ya kukwepa panga la Rais John Magufuli chini ya saa 24, Jeshi la Polisi Mkoa wa Rukwa limemtia nguvuni Mkandarasi ambaye ni Mkurugenzi wa kampuni ya Ujenzi ya Fally Enterprises, Felix Lyowa anayedaiwa kuhujumu miradi ya maji yenye thamani ya Sh bilioni 20 .Kati ya miradi hiyo upo mradi wa maji wenye thmani ya zaidi ya Sh bilioni 1.7 uliopo katika mji mdogo wa Laela ambapo ujenzi wake ulikamilika miaka mitatu iliyopita huku ukiwa haufanyi kazi na wananchi kuendelea kuteseka kwa kero ya upatikanaji wa maji .Rais John Magufuli akihutubia mkutano wa hadhara juzi katika mji mdogo wa Laela kabla ya kuzindua barabara kuu ya Sumbawanga Laela Tunduma alimwagiza Kamanda wa Polisi mkoa wa Rukwa, Mathias Nyange kumkamata Mkandarasi Fally haraka iwezekanavyo . Alimuonya RPC Nyange kuwa akishindwa kutekeleza agizo lake kibarua chake kitakuwa kimeingia mchanga.Pia alimwagiza yeye RPC na Kamanda wa Taasisi ya Kuzuia na Kupambana na Rushwa Takukuru kuhakikisha watuhumiwa wote wanaotuhumiwa kuhusika katika kuteketeza kwa moto vifaa 170 vya mionzi ya jua vilivyofungwa katika mradi wa maji Laela wakamatwe na kufikishwa mahakamani haraka iwezekanavyo.Aidha alimwagiza Waziri wa Maji na Umwagiliaji , Profesa Makame Mbarawa kuwachukulia hatua kali maofisa wa wizara yake walihusika kupatia zabuni nyingi kiasi hicho mkandarasi huyo kinyumbe cha Sheria.Mbali ya Wizara ya Maji pia alimuagiza Wizara ya Nchi Ofisi ya Rais- Tawala za Mikoa na Serikali za Mitaa Tamisemi,Kamanda wa Polisi Mkoa wa Rukwa ,Taasisi ya Kuzuia na kupambana na Rushwa TakukuruMkoa na Ofisi ya Mwanasheria wa Serikali mkoa wa Rukwa kufuatilia tuhuma dhidi ya mkandarasi huyo na hujuma uliyofanywa katika mradi wa Maji Laela.Kamanda Nyange akizungumza na wanahabari ofisi kwake amethibitishwa kukamatwa kwa mkandarasi huyo akisema kuwa anatuhumiwa kutekeleza mradi huo pamoja na mingine yenye thamani ya shilingi bilioni tano mkoani Rukwa chini ya kiwango, hivyo kusababisha wananchi kukosa maji waliyotegemea kuyapata.Hata hivyo hakuwa tayari kutoa maelezo zaidi akiahidi kutoa baadaye huku taarifa zilizopo zinaeleza kuwa watuhumiwa wawili wanaodaiwa kuhujumu mradi wa maji Laela, Jeshi la Polisi liliwachia huru kwa dhamana bado hawajatiwa nguvuni .Jafo apigilia msumari agizo la Magufuli Wakati hatua hizo zikichukuliwa dhidi ya mkandarasi huyo, Waziri wa Nchi Ofisi ya Rais, Tawala za Mikoa na Serikali za Mitaa Tamisemi amesisitiza kuwa agizo la Halmashauri ya Wilaya ya Sumbawanga mkoani Rukwa kuhamia katika mji mdogo wa Laela lililotolewa na Rais John Magufuli ni amri ambayo lazima itekelezwe ndani ya mwezi mmoja .Waziri Jafo alisema amelazimika kutoa maelekezo hayo kutokana na kuwepo majadiliano juu ya utekelezaji agizo hilo la Rais Magufuli wakati alipokuwa akizungumza na watumishi wa Halmashauri ya Wilaya ya Sumbawanga mjini hapa jana ili kuhakikisha linatekelezwa kwa wakati.. Aidha Mkuu wa Wilaya ya Sumbawanga, Dk Halfany Haule alimweleza bayana Mwenyekiti Ntila na Mkurugenzi Mtendaji wa halmashauri hiyo, Nyangi Msemakweli kuwa hatasita kuwaelekeza Suma JKT kuwahamisha kwa nguvu iwapo uhamaji wao utakuwa wa kusuasua.Waziri Jafo alielekeza Sh milioni 844 ambazo zilikuwa zitumike kukamilisha ujenzi wa ofisi ya Mkurugenzi wa Halmashauri ya Wilaya ya Sumbawanga inayojengwa mjini Sumbawanga zielekezwe katika ujenzi wa majengo ya ofisi katika mji mdogo wa Laela.Nimeshaelekeza Serikali Mkoa wa Rukwa ifuatilie mkataba wa ujenzi wa jengo la ofisi hiyo ambao hata mimi haujaniridhisha kwa kuwashirikisha mjenzi wa mradi , mhandisi mshauri wa mradi na wana sheria. Pia nimezuia kiasi cha Sh milioni 155 ambazo zilikuwa zitumike katika ujenzi wa uzio sisitumike na haitajengwa tena bali nimeelekeza zielekezwe katika ujenzi wa Ofisi ya DED katika mji mdogo wa Laela alisisitiza .Alielekeza kuwa majengo ya ofisi ya Mkurugenzi wa Halmashauri ya Wilaya ya Sumbawanga yajengwe kwa mfumo wa Force Account na si vinginevyo huku akisisitiza kuwa maelekezo ya Rais Magufuli lazima yatekelezwe kwa haraka iwezekavyo ndani ya mwezi mmoja kama alivyoagiza .Juzi wakati akihutubia mkutano wa hadhara katika mji mdogo wa Laela kabla hajazindua barabara kuu ya Sumbawanga Laela Tunduma aliagiza Halamashauri ya Wilaya ya Sumbawanga na kuipatia mwezi mmoja iwe imehamia katika mji mdogo wa Laela kwa sasa iko mjini Sumbawanga umbali wa kilomita 100 kutoka sumbawanga mjini Barabara hiyo yenye umbali wa kilometa 223.2 kwa thamani ya zaidi ya Sh bilioni 375 kwa ufadhili wa Seikali ya Marekani kupitia Shirika lake la Changamoto za Milenia MCC ulioanza 2010 na kukamilia 2015.Mkurugenzi wa Halmashauri ya Wilaya ya Sumbawanga , Nyangi Msemakweli alimwahidi Rais Magufuli kuwa ofisi yake itahamia katika mji mdogo wa Laela ndani ya wiki mbili. Pia Jafo amemwagiza Mtendaji Mkuu wa Wakala wa Barabara Mijini na Vjijini nchini TARURA, Vicent Seif kumsimamisha Mtaribu Mkuu wa Tarura mkoa wa Rukwa, Bonifasi William kwa kipindi cha wiki mbili kupisha uchunguzi dhidi yake.Alisema kuwa ameamua kuchukua uamuzi huo baada ya kupokea malalamiko mengi ofisi ya Tarura mkoa wa Rukwa ikituhumiwa kandarasi za ujenzi wa barabara zinatolewa kwa upendeleo kwa wakandarasi wasio na sifa wala uwezo wa kitaalamu vitendo vinavyoashiria kuwepo kwa rushwa .Aidha amewagiza Katibu Mkuu Ofisi ya Rais Tamisemi kitengo cha ufuatliaji , Josephat Nyamhanga kuunda tume ya wataalamu haraka iwezekanavyo itakayofanyia uchunguzi wa kina malalamiko hayo ambayo inawezekana kandarasi hizo zimetolewa bila kufuata utaratibu wa manunuzi na kusababisha gharama kubwa . Waziri Jafo alitoa maelekezo hayo jana wakati akizungumza na watumishi wa umma wa Halmashauri ya Wilaya ya Sumbawanga yaliyofanyika mjini hapa .  <topic>: KITAIFA 